authors:
Росица Панайотова
Автор

description: play pause stop mute unmute max volume / Чуйте предаването Update Required To play the media you will need to either update your browser to a recent version or update your Flash plugin. Защо някои твърдят, че слуховият рецептор е...

title: Радиоенциклопедия „Петте сетива и шестото чувство”: Слух, вкус, обоняние и осезание

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Защо някои твърдят, че слуховият рецептор е по-съвършен от зрителния? Може ли интуицията да се включи при формирането на определен тон на гласа при общуване? Защо се оказва най-трудно обонянието да бъде имитирано при създаването на изкуствен интелект и дали това няма нещо общо с така нареченото „шесто чувство”? При какви случаи и до каква степен се оказва възможно едно сетиво да замести останалите?
Отговорите от неврофизиолога Лили Витанова, математика Николай Витанов, психоложките Лиляна Бехар и Милена Динкова.


description: В американското общество се засилват опасенията, че след встъпването в длъжност на новоизбрания президент Доналд Тръмп САЩ ще се изолират, а след изборите в Германия догодина подобни процеси ще доминират и в Европа – всеки ще съществува за себе си. Това каза в предаването...

title: Луиза Славкова: Отделните държави ще се затварят все повече и ще търсят самостоятелни решения

maintext:
play
pause
stop
mute
unmute
max volume / Интервю на Валерия Николова с Луиза Славкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Доналд Тръмп
Луиза Славкова
В американското общество се засилват опасенията, че след встъпването в длъжност на новоизбрания президентСАЩ ще се изолират, а след изборите в Германия догодина подобни процеси ще доминират и в Европа – всеки ще съществува за себе си. Това каза в предаването "Преди всички", която е политолог, програмен директор на Европейския съвет за външна политика – офис "София", а сега гост-изследовател в Колумбийския университет:
Всички се притесняват от това, че Европа се занимава със своите проблеми, че Америка при президента Тръмп най-вероятно ще стане много по-изолирана от останалата част на света.
Исторически обусловено, външната политика на Германия винаги е била движена от други ценности, основно икономически, и затова не смятам, че ангажиментите на Германия, особено в посока Близкия изток, ще се променят, прогнозира Луиза Славкова:
Не мисля, че Германия ще направи някаква по-смела и по-ясна крачка към подсилване на ангажимента си – външнополитически и военен.
Ако след събитията в Кьолн дебатът беше малко по-различен и беше съсредоточен около бекграунда на извършителите, то сега, след 19-и декември (денят на атентата срещу коледния базар в Берлин – бел.ред.) дебатът се променя и това е видно в реакциите на политиците, посочи Славкова.
Сред важните изводи от тази атака тя открои начина, по който реагират Германия и нейните политици на подобни ситуации. Докато държави като Великобритания, Франция или САЩ излизат с комбинация между вътрешнополитически и външнополитически реакции, германците винаги се обръщат първо към вътрешнополитическите инструменти:
Подсилват вътрешната сигурност, обръщат поглед към границите, Европол и европейските механизми за сигурност, а не толкова към търсене на разрешаването на проблема, който създава бежанската криза и кара хората да се радикализират.
Луиза Славкова обърна внимание на последните публикувани проучвания, според които едва 21 на сто от германците смятат, че има лична заплаха за тях и те самите могат да станат жертва на терористичен акт, т.е. настроенията по думите ѝ далеч не са крайни.
Заради политиката си на отворени врати и това, че не успя да европеизира тази политика – да убеди държавите-членки да понесат равна тежест, канцлерът Ангела Меркел е атакувана и от двете страни и тези атаки ще продължат, тя ще губи подкрепа и ѝ предстои тежка предизборна кампания, отбеляза още в анализа си Луиза Славкова.
Цялото интервю на Валерия Николова с Луиза Славкова е в звуковия файл.

fasttext_language: bg


description: Русия разкритикува  новите американски санкции срещу нея и Сирия, предаде Франс прес. Тя обвини САЩ, че се опитват да накажат Русия: за подкрепата й за сирийското правителство в борбата му срещу тероризма, който заплашва не само тази страна, но и целия свят. Това...

title: Кремъл разкритикува новите американски санкции срещу Русия и Сирия

maintext:
Русия разкритикува новите американски санкции срещу нея и Сирия, предаде Франс прес. Тя обвини САЩ, че се опитват да накажат Русия: за подкрепата й за сирийското правителство в борбата му срещу тероризма, който заплашва не само тази страна, но и целия свят.
Това разширяване на американските санкции срещу Русия... на фона на кървавите атаки в Анкара и Берлин, които би трябвало да обединят разумните хора в тяхната съпротива срещу тероризма, свидетелства за пълна загуба на чувство за реалност от страна на Вашингтон, се подчертава в комюникето.
Вчера Съединените щати обявиха, че налагат санкции на шестима сирийски министри, както и на служители на руската "Темпбанк" заради предполагаемата им роля в насилието, извършено от режима в Сирия на президента Башар ал Асад.
Руското министерство на външните работи обвини САЩ, че имат толкова силно желание да свалят Асад от власт, че са готови да помагат на всякакви групировки в Сирия, включително джихадистката "Джебхат Фатах аш Шам"., подчерта руското ведомство и увери, че обхванатите от санкциите руски компании продължават да "функционират нормално".


authors:
Александра Михайлова
Автор

description: От януари в "Токуда Болница" - София ще се извършват безплатни ултразвукови изследвания за рискови новородени и недоносени бебета. Те включват проверка на слуха и ехографско изследване на коремни органи. Ще се преглеждат деца до 1-годишна възраст, лекувани след раждането си...

title: В болница "Токуда" ще се извършват безплатни ултразвукови изследвания за недоносени бебета

maintext:
От януари в "Токуда Болница" - София ще се извършват безплатни ултразвукови изследвания за рискови новородени и недоносени бебета. Те включват проверка на слуха и ехографско изследване на коремни органи. Ще се преглеждат деца до 1-годишна възраст, лекувани след раждането си в интензивен сектор.
Неонатолозите на болницата ще провеждат консултациите всяка последна събота на месеца.
Записването на децата започва днес на тел. 02/403 4000.


authors:
Кирил Фалин - Кор. На Бнр В Кюстендил
Автор

description: Художествената галерия "Владимир Димитров-Майстора" в Кюстендил е обновена с професионално осветление. Придобивката дава възможност зрителят да възприеме по-реално изображенията, тъй като осветлението се доближава максимално до дневната светлина.Засега около 60% от...

title: Галерия "Владимир Димитров-Майстора" в Кюстендил е с ново осветление

maintext:
Художествената галерия "Владимир Димитров-Майстора" в Кюстендил е обновена с професионално осветление. Придобивката дава възможност зрителят да възприеме по-реално изображенията, тъй като осветлението се доближава максимално до дневната светлина.
Засега около 60% от експозиционните площи на галерията са в системата на новото осветление. Амбицията е всички зали да се осветяват по новата система. Парите за оборудването са от бюджета на културното звено, не се ощетява общината или Министерството на културата.
Новото осветление е и далеч по-икономично - цялото осветление разходва по 150 киловата. С новото осветление разходите за ток ще паднат с над 30 пъти.


description: За мен е много странно, че при три утвърдителни отговора на референдума, сценаристите на "Шоуто на Слави" и г-жа Мая Манолова хукнаха да обясняват колко важно е да се реализира първият и най-сложен въпрос, който изисква и най-много време и най-голям публичен дебат. Всъщност...

title: Димитър Делчев: Предлагаме механизъм за партийна субсидия, достатъчна за партиите

maintext:
play
pause
stop
mute
unmute
max volume / Интервю на Силвия Великова с Димитър Делчев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Мая Манолова
Димитър Делчев
За мен е много странно, че при три утвърдителни отговора на референдума, сценаристите на "Шоуто на Слави" и г-жахукнаха да обясняват колко важно е да се реализира първият и най-сложен въпрос, който изисква и най-много време и най-голям публичен дебат. Всъщност тяхната цел очевидно е без всякакъв публичен дебат и с текстове, написани "на коляно" да наложат на българските граждани мажоритарния вот, като по този начин причинят истински хаос в изборния процес. Това мнение изрази в предаването "преди всички" секретарят на ПГ на Реформаторския блок. Същевременно въпросът за партийните субсидии беше забравен, посочи той.
Според Делчев, с предлаганата от РБ регресивна скала за намаляване на партийната субсидия за определен брой получени гласове, партиите ще имат достатъчно средства за осъществяване на тяхната дейност, а от друга страна те няма да са толкова много, така че партиите да се чудят какво да ги правят:
Имаме явлението "огромни партийни влогове". Десетки милиони стоят в банки и партиите не ги харчат. Те стоят в банкови сметки и трупат лихви, а тези пари се отпускат с определени цели. Целта не е да се купуват бронирани джипове.
На въпрос как точно са направени изчисленията Делчев отговори:
Не сме хванали картата на България на тъмно вкъщи, да се опитваме механично да прерайонираме. Направили сме нещо много просто. Предлагаме десетина стъпки, с които тази субсидия да се изплаща - 100% от нея, 90, 80, 70 и т.н.
Ако застанем лице в лице с ГЕРБ и БСП и те ни кажат: сега при новата система ще имаме 4 милиона, а не 15 и те няма да им стигнат, по-скоро те ще трябва те да обяснят как няма да им стигнат при положение, че това е напълно достатъчно и да пътуваш из страната, и да правиш събития.
Не бих казал, че Реформаторският се е развил, даже никак, заяви още Димитър Делчев:
Той изгуби един от своите членове, но добави нов Българска нова демокрация. Факт е, че РБ след две години във властта е свалил резултата си. Предстои ни много тежка работа. Януари-февруари трябва да отидем на едно голямо събиране, как ще го наречем не е важно, на което да препотвърдим нашата консолидация и допълнителното развитие на РБ.
Цялото интервю с Димитър Делчев чуйте в звуковия файл.


authors:
Добрина Добрева
Автор

description: Какъв е големият и дългосрочен план, който започва да се подготвя в столицата - системата за таксуване и видеонаблюдение в градския транспорт. Какви са ползите за гражданите и за Центъра за градска мобилност (ЦГМ)? Подготовката за този проект включва технологичен одит на...

title: Улесняват таксуването и въвеждат масово видеонаблюдение, според дългосрочен план на ЦГМ

maintext:
play
pause
stop
mute
unmute
max volume / Какво предвижда дългосрочния план на ЦГМ - до 2-3 години Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Какъв е големият и дългосрочен план, който започва да се подготвя в столицата -. Какви са ползите за гражданите и за Центъра за градска мобилност (ЦГМ)?
Подготовката за този проект включва технологичен одит на системата в момента и опис на бъдещата, която може да се изгради. Планирана е оптимална реализация с включена поддръжка за 10 години, за да е ясно колко ще струва визията занапред.
Системата ще бъде надграждана и усъвършенствана.
От ЦГМ обещават доста по-разширена възможност за купуване на превозни документи, тъй като в момента наличната мрежа за разпространение на карти и билети не отговаря на изискваният на пътниците. Освен това трябва да се ограничи пътуването гратис и да се осигури лесен начин за купуване на превозни документи - чрез интернет, банков път или чрез по-голяма диструбуционна мрежа.
Процедурата за избор на изпълнител по поръчката за единна система за таксуване в градския транспорт се отваря технически от 2017 година. Ако няма обжалване в рамките на три месеца може да бъде избран изпълнител, а пълното въвеждане на системата трябва да стане между 18 и 24 месеца. Част от състезателните условия е да бъде предложен по-кратък срок. Помислено е и за максимално ангажиране на изпълнителя, към който ще се правят равни месечни вноски през целия период на договора.
Христиан Петров - изпълнителен директор на Центъра за градска мобилност


description: Четирима нелегално пребиваващи сирийци са задържани на ТИР паркинг до село Куцина в община Полски Тръмбеш, съобщиха от полицията във Велико Търново. С тях е било и тригодишно дете. Тази нощ около 1.00 часа работник на паркинга до село Куцина е видял чужденците навън и се усъмнил в...

title: Четирима нелегално пребиваващи сирийци са задържани в с. Куцина, община Полски Тръмбеш

maintext:
Четирима нелегално пребиваващи сирийци са задържани на ТИР паркинг до село Куцина в община Полски Тръмбеш, съобщиха от полицията във Велико Търново. С тях е било и тригодишно дете.
Тази нощ около 1.00 часа работник на паркинга до село Куцина е видял чужденците навън и се усъмнил в поведението им, след което подал сигнал в Районното управление на МВР в Полски Тръмбеш. Четиримата са били със сирийски документи за самоличност, посочи за БНР Димитър Машов, директор на ОД на МВР във Велико Търново.
Задържани са мъж на 46 години и две жени на 42- и 19-годишна възраст. С тях е имало и тригодишно дете.
Сирийците ще бъдат транспортирани до дома за временно настаняване в Бусманци, посочи Димитър Машов.


authors:
Дора Атанасова - Кор. На Бнр В Хасково
Автор

description: Обявените за издирване двама мъже от ивайловградското село Брусино, които бяха в неизвестност от 17 декември, са открити мъртви. В акцията по тяхното издирване участвааха 100 полицаи, пожарникари и доброволци. Водещата версия, по която се работи, е отвличане, съобщиха от...

title: Издирваните двама мъже от с. Брусино са открити мъртви

maintext:
Обявените за издирване двама мъже от ивайловградското село Брусино, които бяха в неизвестност от 17 декември, са открити мъртви. В акцията по тяхното издирване участвааха 100 полицаи, пожарникари и доброволци.
Водещата версия, по която се работи, е отвличане, съобщиха от прокуратурата. Продължават огледите на място край село Покрован, където са открити труповете.
Полицията издирва трети мъж от Кърджалийско, който има връзка с отвличането, предаде кореспондента ни Дора Атанасова.


description: Част от град Шипка и сливенските села Нейково и Раково са без ток заради лошото време, съобщиха от електроразпределителното дружество EVN. В района проблеми имаше и през вчерашния ден. През нощта захранването е било временно възстановено, но днес отново са възникнали аварии. Екипи...

title: Град Шипка и две села са без ток заради лошото време

maintext:
Част от град Шипка и сливенските села Нейково и Раково са без ток заради лошото време, съобщиха от електроразпределителното дружество EVN. В района проблеми имаше и през вчерашния ден. През нощта захранването е било временно възстановено, но днес отново са възникнали аварии. Екипи на компанията работят на място, а като краен вариант ще бъдат осигурени генератори.
Пристанище Варна остава затворено вече втори ден. Силата на вятъра там достига до 10 метра в секунда. Летището работи нормално, по информация на кореспондента на БНР Даниела Стойнова.
Възстановено е движението в тунел "Витиня" по АМ "Хемус". Авариралият тежкотоварен автомобил е изведен извън тунела.


description: Скарлет Йохансон оглави класацията на сп. "Форбс" за най-доходоносните кинозвезди през 2016 г. благодарение на ролите си в "Първият отмъстител: Войната на героите" и "Аве, Цезар", съобщи Ройтерс. Приходите от филмите със Скарлет Йохансон в киносалоните по света са 1,2 ...

title: Скарлет - най-доходоносната кинозвезда

maintext:
Скарлет Йохансон оглави класацията на сп. "Форбс" за най-доходоносните кинозвезди през 2016 г. благодарение на ролите си в "Първият отмъстител: Войната на героите" и "Аве, Цезар", съобщи Ройтерс. Приходите от филмите със Скарлет Йохансон в киносалоните по света са 1,2 милиарда щатски долара. "
Първият отмъстител: Войната на героите" донесе 1,15 милиарда долара. С "Аве, Цезар" актрисата изпревари Крис Еванс и Робърт Дауни младши, с които играе заедно в блокбастъра. "Първият отмъстител: Войната на героите" оглави световната боксофис класация.
Британката Фелисити Джоунс влезе в класацията на сп. "Форбс" за първи път благодарение на ролите си в "Rogue One: История от Междузвездни войни", "Ад" и "Часът на чудовището". Тя е на девето място.
Сп. "Форбс" прави изчисленията на базата на продажбите на билети за киносалоните в целия свят за филмите на водещите холивудски актьори. Класацията не обхваща анимации като "Търсенето на Дори", който е на второ място по приходи по света тази година с 1,02 милиарда долара.


authors:
Марта Младенова
Автор

description: Електронни устройства и играчки, повлияни от популярни филми - това са най-честите желания, записани в детските писма до Дядо Коледа. Това заяви в специално интервю за "Хоризонт" Тим Конагън, който има училище за желаещите да се превърнат в Дядо Коледа. Училиещето се намира в...

title: Електронни устройства и играчки са най-честите желания до Дядо Коледа

maintext:
play
pause
stop
mute
unmute
max volume / Репортаж на Марта Младенова за предаването ''Събота 150'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
От 2003 година насам Тим и неговите ученици се превъплъщават в ролята на добрия старец и носят радост и надежда на децата:
Все повече децата се искат електронни играчки. Момчетата искат автомобилчета, които се задвижват с дистанционно. Все повече децата искат лего, защото освен частите за сглобяване има и кукли от даден сериал или известен филм.
Електронни устройства и играчки, повлияни от популярни филми - това са най-честите желания, записани в детските писма до. Това заяви в специално интервю за "Хоризонт", който има училище за желаещите да се превърнат в Дядо Коледа. Училиещето се намира в Холивуд.
Подаръчните ваучери са много популярни. Аз често казвам на децата, че елфите са ги измислили, за да не ми е много тежка торбата и да мога да я събера в шейната. Особено сред тийнейджърите ваучерите са много популярни, защото Дядо Коледа не се справя добре с избора на дрехи или на музика. Той отдавна не следи модните тенденции, а и вече е много стар.
Цялото интервю с Тим Конагън можете да чуете от звуковия файл.


authors:
Кръстина Иванова
Автор

description: 2016 година като цяло беше успешна. Имахме световно първенство, което за съжаление се преведе през март. Казвам за съжаление,  защото подготовката за това състезание беше през зимните периоди. Те са трудни за нас, тъй като работим в неотоплени зали, а това е голям проблем. Но...

title: Николина Христова: Гордея с представянето на нашите състезатели през 2016 година

maintext:
2016 година като цяло беше успешна. Имахме световно първенство, което за съжаление се преведе през март. Казвам за съжаление, защото подготовката за това състезание беше през зимните периоди. Те са трудни за нас, тъй като работим в неотоплени зали, а това е голям проблем. Но въпреки това, аз благодаря на всички състезатели и треньори, че успяха да се подготвят и на световното се представиха достойно. Аз се гордея с всички тях, това заяви генералният секретар на БФ по Спортна акробатика специално за предаването „На финала“, когато направи равносметка за отиващата си 2016 година.
play
pause
stop
mute
unmute
max volume / Николина Христова - генерален секретар на БФ Акробатика Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: По-голям брой на туристическите резервации в началото на зимния сезон през тази година в сравнение с миналата отчита изследване на компания, която инвестира в изграждането и управлението на хотели у нас. Активността е по-висока с 25 % в сравнение с миналата,  а основният обем...

title: Зимните резервации от балканските страни бележат ръст

maintext:
play
pause
stop
mute
unmute
max volume / Тема на Мила Младенова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Илиян Маринов
По-голям брой на туристическите резервации в началото на зимния сезон през тази година в сравнение с миналата отчита изследване на компания, която инвестира в изграждането и управлението на хотели у нас. Активността е по-висока с 25 % в сравнение с миналата, а основният обем туристи са чуждестранните. Най-сериозен е ръстът при турските туристи - с около 35 % спрямо предходната година. Регистрира се увеличение в броя на туристите от всички съседни страни, с изключение на Гърция, казва, търговски мениджър на компанията. Българите заемат дял от 30% сред резервиралите зимната си почивка.
Хотелите в спа и зимните курорти за коледните и новогодишните празници са запълнени, твърдят от Българската хотелиерска и ресторантьорска асоциация. Преобладаващата част от сънародниците ни по традиция избират или български хотели и заведения, или близки места в чужбина.
Чужденците планират дългосрочно и правят ранни резервации, със среден престой в курортите между пет и седем дни. Българите запазват ваканцията си относително късно, като обичайно идват само за уикенда. Сънародниците ни обаче правят това няколко пъти в рамките на един сезон, докато чужденците обичайно са еднократни туристи, обяснява още Илиян Маринов.
Семействата с малки деца продължават да бъдат основните клиенти на зимния туристически пазар. Практикуването на зимни спортове е мотив за почти всички, направили резервации тази зима, но има и интерес към спа услугите в комбинация със ски.
Темата в детайли е разгледана в звуковия файл.


authors:
Мария Мира Христова
Автор

description: В последното издание на „Третият в студиото“ за 2016 година поглеждаме към Космоса, извънземните, хората и страха им от контакт. Откриваме неоткриваемото с невероятната личност на писателя и юрист по космическо право Александър Миланов.Няма по-трудна мисия от тази да свържеш...

title: Александър Миланов: Информацията за извънземните е достъпна за разумните

maintext:
В последното издание на „Третият в студиото“ за 2016 година поглеждаме към Космоса, извънземните, хората и страха им от контакт. Откриваме неоткриваемото с невероятната личност на писателя и юрист по космическо право Александър Миланов.
Няма по-трудна мисия от тази да свържеш различи нива на биологично, умствено и духовно развитие, но и няма по-голяма награда от тази да знаеш, че все един ден това ще се случи.
Разговорът с Александър Миланов ни отвежда през древното учение на катарите до това, което ни очаква в масов вариант през следващите няколко години.
Дали правото на Космическо право ще се окаже едно от най-важните права на бъдещия човек и какво ще сложим на трапезата си в навечерието на 2017? – отговор на тези и други въпроси в звуковия файл.
До догодина.
play
pause
stop
mute
unmute
max volume / Чуйте разговора с Александър Миланов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: В коментар по повод новото изостряне на отношенията между САЩ и Русия, породено от изгонването на 35 руски дипломати от САЩ заради подозрения за участие в хакерски атаки, историкът от СУ доц. д-р Костадин Грозев отбеляза в интервю за "Хоризонт", че стъпката на Барак...

title: Доц. К. Грозев: Изгонването на руските дипломати е първата криза, с която трябва да се справи Тръмп

maintext:
В един момент, в който Русия, Турция и Иран постигнаха нещо, което от години се чакаше – прекратяване на огъня. Това е третото поредно такова споразумение, но очевидно сега има по-голям успех и най-важното в това споразумение е, че то бе постигнато на фона на изолирането на САЩ от този мирен процес.
Анализаторът подчерта, че в момента: И в Русия, и в САЩ се води една доста усилена, наистина напомняща годините на Студената война, пропагандна война между Москва и Вашингтон.
В последните дни на престоя на Барак Обама в Белия дом – това е краят на неговия 8-годишен престой в Белия дом, и от тук залогът за известна промяна в руско-американските отношения с новоизбрания американски президент Доналд Тръмп – очевидно "натяга винтовете" на напрежението между двете столици. И тук се играе наистина много голяма вътрешно политическа игра и за пред собствения народ, и за пред другата страна. Не бива да забравяме, че САЩ са единствената свъхдържава в настоящия момент, а Русия на Владимир Путин се опитва – къде успешно, къде по-малко успешно, да си възстанови същия статут, който имаше в годините на Съветския съюз.
Затова доц. Костадин Грозев разчита стъпката на администрацията на Обама по отношение на руските дипломати най-вече като израз на вътрешнополитическото противопоставяне в САЩ след избирането на новия президент Тръмп. Той отбеляза, още, че в момента, на финала на мандата на един американски президент и преди встъпването в длъжност на следващия:


description: Актрисата Кари Фишер, която изгира  ролята на принцеса Леа в сагата "Междузвездни войни", почина на 60-годишна възраст. Фишер беше приета в болница преди дни след масивен сърдечен удар. Това стана минути след като самолетът, който пътуваше от Лондон за Лос Анджелис, кацна на...

title: Почина Кари Фишер, актрисата, която изигра принцеса Леа в "Междузвездни войни"

maintext: Актрисата, която изгира ролята на принцеса Леа в сагата "Междузвездни войни", почина на 60-годишна възраст.Фишер беше приета в болница преди дни след масивен сърдечен удар. Това стана минути след като самолетът, който пътуваше от Лондон за Лос Анджелис, кацна на летището Актрисата беше във Великобритания за снимки на ситуационна комедия.Освен в известната сага, Кaри Фишер участва и в други филми като "Блус Брадърс" и "Когато Хари срещна Сали". Тя е авторка на четири романа и три мемоарни книги.


description: Дните 5 и 6 януари 2017 г. да бъдат неучебни за всички български училищни и извънучилищни институции. Учебните занятия да започнат на 9 януари 2017 г., но при внимателна диагностика от Министерството на здравеопазването, предлагат от синдиката "Образование" към КТ ...

title: Синдикат "Образование" иска грипна ваканция на 5 и 6 януари

maintext:
Дните 5 и 6 януари 2017 г. да бъдат неучебни за всички български училищни и извънучилищни институции. Учебните занятия да започнат на 9 януари 2017 г., но при внимателна диагностика от Министерството на здравеопазването, предлагат от синдиката "Образование" към КТ "Подкрепа".
Предложението на синдиката е заради бързо увеличаващия се брой на болните от остри респираторни заболявания, предимно деца и ученици, както и заради опасността от "неовладян брой ученически отсъствия". Сред мотивите за неучебни дни е и големият брой на отсъстващи учители и персонал в училищата, за които директорите не могат да намерят заместници, както и за запазване на здравето на ученици, учители и помощен персонал, които не са заболели.
Коледната ваканция за училищата от цялата страна започна на 24 декември, като учениците трябва да са в класните стаи на 5 януари 2017 г.


authors:
Марта Младенова
Автор

description: Два милиарда лева от бюджетния излишък са изхарчени от правителството през декември, става ясно от данните на Министерството на финансите. Въпреки това се очаква 2016 година да завърши с милиард и половина преизпълнение на бюджета.През ноември излишъкът в хазната е близо 3,5 млрд....

title: Два милиарда лева от излишъка са изхарчени от правителството през декември

maintext:
Два милиарда лева от бюджетния излишък са изхарчени от правителството през декември, става ясно от данните на Министерството на финансите. Въпреки това се очаква 2016 година да завърши с милиард и половина преизпълнение на бюджета.
През ноември излишъкът в хазната е близо 3,5 млрд. лева, но два милиарда от него бяха за програмата за саниране и плащането на дълга за АЕЦ "Белене". Така се очаква в края на декември излишъкът да остане милиард и половина лева.
Малко след като бе платен дългът за "Белене", Фондът за гарантиране на влоговете възстанови заема си към държавата, взет за изплащането на гарантираните депозити от Корпоративна търговска банка. Парите от него отидоха във фискалния резерв, който запазва нивото си от 14,3 млрд. лева.
2016-а е първата година, в която хазната ще завърши с преизпълнение от 2008 година насам.


authors:
Симеон Идакиев
Автор

description: Предаването е разказ за една Коледа във Франция и дава възможност да се запознаете подробно със семейство Атанасови- истински музикални посланици на България. Тяхната дейност за съжаление не е достатъчно оценена и аз се надявам с това предаване да помогна това да се случи.Преди...

title: Моите срещи със семейство Атанасови - музикални посланици на България

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Предаването е разказ за една Коледа във Франция и дава възможност да се запознаете подробно със семейство Атанасови- истински музикални посланици на България. Тяхната дейност за съжаление не е достатъчно оценена и аз се надявам с това предаване да помогна това да се случи.Преди няколко години, заедно с колеги от БНТ, снимахме филм за етнографския парк „Етъра” край Габрово. Когато се озовах в грънчарската работилница чух една жена да изрича с почти незабележим акцент следната фраза, която силно ме заинтригува:” Аз съм българка тука, в сърцето”. Така се запознах с французойката Елизабет, а малко по-късно към нас се присъедини и нейния съпруг, българинът Койчо Атанасов. Те водеха група французи, за да им покажат част от забележителностите на България- един тур, който правят почти всяка година.След няколко месеца поканиха мен и оператора на „Атлас” Камен Колев във Франция и ние имахме възможност да се запознаем с тяхната изключително родолюбива дейност-организиране на стажове за французи с музикални наклонности, които бяха обучавани да изпълняват български православни песнопения, както и поредица от концерти на хора „Свети Йоан Рилски”, съставен от наши професионални певци, които разнасяха славата на българските гласове и тази невероятно въздействаща музика из цяла Франция, че и в още няколко страни на Западна Европа.По стъпките на своите родители върви и синът им Пиер-Калоян.


description: Над 900 машини обработват републиканските пътища в районите със снеговалеж. Всички пътища са добре почистени и проходими при зимни условия. Превалявания от сняг има в Западна и Северна България - в областите София, Плевен, Ловеч, Габрово, Велико Търново. На някои места снежната...

title: Над 900 машини почистват пътищата в районите със снеговалеж

maintext:
Над 900 машини обработват републиканските пътища в районите със снеговалеж. Всички пътища са добре почистени и проходими при зимни условия. Превалявания от сняг има в Западна и Северна България - в областите София, Плевен, Ловеч, Габрово, Велико Търново. На някои места снежната покривка достигна 35-40 сантиметра, а в Ловешка област на места е до 70 сантиметра.
За всички превозни средства е ограничено движението през най-високия проход у нас - Троянския /път II-35 Троян – Кърнаре/ и на път II-358 Шипково – Рибарица. Без ограничение за всички видове моторни превозни средства е пътуването по високопланинските проходи „Републиката“, „Ришки“, „Предела“, „Котленски“, „Обзорски“, „Айтоски“, „Рожен“ и „Печинско“. През проходите „Шипка“ и „Петрохан“ и по път ІІІ-842 Юндола - Белово не е позволено преминаването на тежкотоварни автомобили над 12 т.
Въведена е забрана за движение на камиони над 10 т през проходите „Вратник“ и „Твърдишки“. Ограничено е движението на автомобили над 3,5 т по път I-6 Антон – Карлово и през „Дюлински“ и „Пампорово“.


description: Да видиш залеза на 8 хиляди метра, кривия хоризонт на тази височина - много ясно забелязваш, че той не е прав, земята е кръгла - това са гледки и моменти, които колкото и да описвам в дневника, не могат да бъдат предадени. Думите са слаби. Това разказа пред "Хоризонт" алпинистът...

title: Боян Петров: Искам 2017-а да е също толкова смела

maintext:
play
pause
stop
mute
unmute
max volume / Интервю на Валерия Николова с Боян Петров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Боян Петров
Еверест остава в плановете ми за 2017, но в края на февруари ще мога да си дам отговор дали ще мога да отида.
Еверест не е връх, на който да си правиш тренировки. Това е връх, на който да направиш един опит и да знаеш, че ще успееш.
Да видиш залеза на 8 хиляди метра, кривия хоризонт на тази височина - много ясно забелязваш, че той не е прав, земята е кръгла - това са гледки и моменти, които колкото и да описвам в дневника, не могат да бъдат предадени. Думите са слаби. Това разказа пред "Хоризонт" алпинистът, който се възстановява след преживяната катастрофа и чертае нови хоризонти за 2017 година. Той завършва своя книга, която, по думите му, еБоян Петров планира през пролетта да изкачи Еверест:Два пъти седмично излиза на тренировки в планината, която е основният му тренировъчен полигон. Надява се, че ще се чувства комфортно и ще катери със скоростта, с която и свикнал, защото:Боян Петров мечтае да бъде първият българин, изкачил всички осемхилядници. Запитан какво се случва в емоционален план на височина от осем хиляди метра, Петров сподели:
Фокусът ми е в самото изкачване, в последните стъпки от щурмовия лагер до върха. Не се замислям мечтателно какво ще следва оттук нататък. Фокусът в последните моменти е ключов за всеки един от върховете. На 8 хиляди метра съм отдаден напълно на самия връх.
Физически съм на 60-70% възстановен, има все още малки болки, които ме пронизват на събуждане сутрин. Просто стискаш зъби и продължаваш напред, сподели още алпинистът.
През 2016 година Петров изкачи три осемхилядника:
До август си мислех: "Ето една успешна година". После се върнах назад във всичко. 2017 искам да е също толкова смела. Не смея да си кажа гласно всички желания.
Искам да виждам повече българи по високите върхове. Виждам, че има едно вдъхновение, което тръгва след някои от постиженията ми, каза още Боян Петров.
Ако се грижим за тялото си, ще имаме сила, желание, енергия, ще ни светят очите, а душата не бива да се пенсионира преждевременно, убеден е алпинистът.
Цялото интервю чуйте в звуковия файл.


description: Става въпрос за активно мероприятие, организирано от руската държава, едно от многото, които се провеждат на българска територия, но проблемът е в това, че българските институции не противодействат. Това коментира Атанас Атанасов от ДСБ по нашумелия казус с българските оръжия в...

title: За българските оръжия в Сирия

maintext:
play
pause
stop
mute
unmute
max volume / Интервю на Емилия Антова с Атанас Атанасов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
play
pause
stop
mute
unmute
max volume / Интервю на Емилия Антова с Илиян Василев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
play
pause
stop
mute
unmute
max volume / Интервю на Емилия Антова с Иво Иванов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Атанас Атанасов
Ако български частни фирми са изнасяли оръжие за този регион и ако това е ставало по разрешените международни стандарти, какъв е проблемът – да се вдига толкова голям шум? На практика внушенията, които се правят в българското общество, са, че българската държава е изнасяла за лошите. Аз питам кои са добрите в този район и изобщо в една война може ли да има добри?
Става въпрос за активно мероприятие, организирано от руската държава, едно от многото, които се провеждат на българска територия, но проблемът е в това, че българските институции не противодействат. Това коментираот ДСБ по нашумелия казус с българските оръжия в Сирия. В предаването "12+3" той отбеляза:
Не съм видял през последните две години Борисов да вземе държавническа позиция по отношение намесата на Русия в българските вътрешни дела. Той опитва да сервилничи, да се подмазва, грубо казано. Българските специални служби трябва да противодействат на тази интервенция.
Една от причините Русия да влезе в тази война беше възможността на изпробва нови оръжия – там е нейният шоурум на техника, която продава, а продажбите ѝ нараснаха. Това заяви бившият ни посланик в Русия Илиян Василев:
Подобни операции съпътстват целия преход, ние постоянно трябва да отблъскваме такива атаки, защото Русия не иска ние да изнасяме оръжие, конкуренти сме на едни и същи пазари. Постоянно ни се спретват обвинения, че въоръжаваме терористи. Това не е новина. Изобщо където ние въоръжаваме, все е голям проблем. В това отношение има и откровени лъжи.
Голямата битка не беше на президентските избори, а ще бъде на парламентарните, продължи анализа си Василев. Той изрази опасения, че след идването на власт на новото служебно правителство на Румен Радев може и да няма приемственост в политиката. Според него в казуса с оръжията не се гледа българският интерес, а се наблюдава прибързана реакция да се защити руският интерес:
А този жанр е много подходящ за предизборната кампания за парламентарните избори. Целта на цялата операция е, първо, да не продаваме оръжия, второ – да даваме дан на Русия, както си дадохме енергийния данък, тези 650 милиона.
Цинично е, но войната е бизнес, посочи относно казуса с българските оръжия в Сирия Иво Иванов от Българското геополитическо дружество. По отношение на руско-турския план за примирие в Сирия – той изтъкна:
Не вярвам в примирието. Ще се роди един недоносен мир, който, ако просъществува повече от 24 часа, ще бъде цяло чудо.
Страните, които се договарят за мир, нямат контрол върху големи части от територията на Сирия и случващото се там. Русия чувства, че затъва все повече в този конфликт, и то по начин, който не ѝ се иска. Русия искаше малка, победна, бутикова война, която да ѝ позволи Западът да ѝ обърне внимание, да се върне на масата на преговорите като уважавана страна след кризата с Крим. Но нещата за Русия се афганизират.
Турция бърза да реши проблема с кюрдите и да контролира не само кюрдите, но да си реши частично и бежанския проблем, допълни Иво Иванов, според когото и двете страни бързат заради смяната на администрацията в Белия дом и блестящото мълчание по Сирия в екипа на Тръмп.
Самите договарящи се страни нямат единно мнение за съдбата на Башар Ал Асад, така че каквото и да се споразумеят, те ще останат противници по темата за съдбата на режима в Дамаск, смята още Иванов. Мир без участието на саудитците, които са сред основните спонспори на сирийските сунити, трудно ще има, допълни анализаторът.
Трите мнения слушайте в звуковите файлове.


description: Вносът на суров петрол в Китай нарасна рязко през ноември с оглед на силното търсене на ценната суровина от местни рафинерии и на фона на агресивните усилия на властите в Пекин за повишаване на стратегическите петролни резерви. През ноември Китай внесе 32,4 млн. метрични тона...

title: Ръст на китайския внос на суров петрол през ноември

maintext:
Вносът на суров петрол в Китай нарасна рязко през ноември с оглед на силното търсене на ценната суровина от местни рафинерии и на фона на агресивните усилия на властите в Пекин за повишаване на стратегическите петролни резерви.
През ноември Китай внесе 32,4 млн. метрични тона суров петрол, или около 7,9 млн. барела на ден, което представлява ръст на вноса с 18,3% спрямо година по-рано, показват данни на Генералната митническа администрация на страната, съобщава "Уолстрийт Джърнъл".
Китай е вторият най-голям в света потребител на енергия и е основен вносител на суров петрол във времена, когато има свръхпредлагане и често си съперничи със САЩ като топ вносител на "черното злато".
Анализатори твърдят, че тъй като Китай позволява на повече независими рафинериите да купуват суров петрол директно от чуждестранни източници, вносът на петрол в страната вероятно ще продължава да се покачва с оглед на свиващото се вътрешно предлагане. През ноември Китай е добил 16,09 млн. това суров петрол, като това представлява намаление на производството с 9% спрямо година по-рано.
През миналата седмица агенция Ройтерс съобщи, че от следващата година властите в Пекин ще спрат правото на независимите рафинериите да изнасят петролни продукти, предизвиквайки безпокойство в петролната индустрия. Китайското правителство не е наложило забрана на износа, но според немската банка Commerzbank, ако Пекин въведе подобен запор през следващата година, растежът при вноса на суров петрол в страната ще се забави значително. През настоящата година независимите рафинериите в страната, известни също така като "чайник рафинерии", формират около 90% от увеличението с 925 хил. барела на ден на китайския внос на петрол, добавя банката.
Трябва да се има предвид, че всеки един низходящ тренд в китайския апетит за суров петрол може да нанесе удар на световния петролен пазар, който все още продължава да страда от свръхпредлагане. Петролните производители, особено тези от Близкия изток, където са и повечето китайски източници на ценната суровина, разчитат на силното търсене в Китай, което да помогне за компенсиране на съществуващия петролен излишък и да подкрепи цените.
През ноември Саудитска Арабия е изпреварила Русия, превръщайки се в най-големия доставчик на суров петрол в Китай. Износът на Кралството за Пекин е нараснал с 29,2% на годишна база до 4,7 млн. тона, или под около 1,15 млн. барела на ден.
Търговците и анализаторите също така следят внимателно и износа на петролни продукти от Китай, като през последните няколко месеца скокът на китайския експорт на бензин и дизел е довел до ограничаване на маржовете на печалби, отчетени от рафинериите в Азия, посочват анализатори. През ноември китайският износ на бензин е скочили с 65% спрямо година по-рано до 938 215 тона. По-голямата част от износа е бил в посока Сингапур, известен като рафинерен център и дом на много търговски компании, участващи в петролния бизнес. В същото време износът от Китай на дизелово гориво е нараснал с 62% спрямо ноември 2015-а, достигайки 1,47 млн. тона.


authors:
Мария Мира Христова
Автор

description: Едно от любимите лица на БНТ е героинята в „Третият в студиото“ броени дни преди Бъдни вечер, когато отбелязва своя имен ден. Евгения Атанасова отчита поне две десетилетия работа в обществената национална телевизия и все още с вълнение разказва как Иван Гарелов я кани да...

title: Евгения Атанасова: Скочих в дълбокото с новините в „Панорама“

maintext:
play
pause
stop
mute
unmute
max volume / Интервю с Евгения Атанасова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Едно от любимите лица на БНТ е героинята в „Третият в студиото“ броени дни преди Бъдни вечер, когато отбелязва своя имен ден. Евгения Атанасова отчита поне две десетилетия работа в обществената национална телевизия и все още с вълнение разказва как Иван Гарелов я кани да чете петминутните новини в „Панорама“ и я предизвиква с фразата, че ако не скочи в дълбокото, никога няма да разбере дали може.Днес Евгения се радва на свободата да твори и да избира темите, които я вълнуват, без да се съобразява с конюнктурата на славата. Последното й вдъхновение поне от 12 години е Кристо и така се ражда и документалният филм за него: „Мост към Кристо“ Какво променя в живота на Евгения Атанасова срещата и работата с Кристо и за Кристо – отговор на този и други въпроси в звуковия файл.


authors:
Феня Декало - Кор. На Бнр В Израел
Автор

description: Тази година Рождество Христово и еврейският празник на светлината в най-тъмните нощи на годината - Ханука, съвпаднаха. Такова нещо се случва веднъж на 50 години. Звън на камбани, изпълняващи всички известни коледни песни - от "Тиха нощ, свята нощ", през Jingle Bells и О Tannenbaum...

title: Йерусалим празнува Коледа, Ханука и Ашура в един концерт

maintext:
play
pause
stop
mute
unmute
max volume / Кореспонденция на Феня Декало от Израел Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Тази година Рождество Христово и еврейският празник на светлината в най-тъмните нощи на годината - Ханука, съвпаднаха. Такова нещо се случва веднъж на 50 години.
Звън на камбани, изпълняващи всички известни коледни песни - от "Тиха нощ, свята нощ", през Jingle Bells и О Tannenbaum огласиха центъра на Йерусалим. Звуча също Маоз цур - най-известният химн за Ханука, както и други еврейски ханукални песнички. Накрая зазвучаха неизвестни източни мелодии, които вероятно са най-популярните песни, посветени на възнесението на Мохамед - празникът Ашура, който тази година са празнували около 10 дни преди Коледа. Участваха три различни хорови състава. Всичко завърши с обичайния тържествен звън на камбани. Диригентът на тази част от концерта синхронизираше звъненето по мобилния си телефон. С това започна и завърши празничният концерт на трите религии.
Чуйте в звуковия файл кореспонденцията на Феня Декало, присъствала на събитието, и разказа на организаторката му Двора Бергер за концертния комплекс Имка в Йерусалим.


authors:
Добромир Видев
Автор

description: Въвеждането на тримесечна и дневна винетка одобриха на първо четене депутатите с промени в Закона за пътищата. Предвидено е едногодишната винетка да важи от дата до дата, тоест от момента на купуването ѝ до указания срок, а не както е сега – от януари до декември. Според...

title: Въвеждането на тримесечна и дневна винетка приеха депутатите на първо четене

maintext:
Въвеждането на тримесечна и дневна винетка одобриха на първо четене депутатите с промени в Закона за пътищата. Предвидено е едногодишната винетка да важи от дата до дата, тоест от момента на купуването ѝ до указания срок, а не както е сега – от януари до декември.
Според вносителите от РБ и ПФ това ще позволи на водач, купил годишна винетка през април, да управлява с нея до април следващата година, а не до 31-ви януари, както е сега. Друга промяна предвижда въвеждането на такса за движение по пътищата. Тя ще се плаща единствено когато от съответните контролни органи се установи, че водач на превозно средство е използвал републиканските пътища, без да е платил винетка. Таксата ще се определя от Министерския съвет в зависимост от вида на превозното средство.
Тези промени стават факт, след като бъдат приети и на второ четене.
На пленарното заседание депутатите разгледаха и още текстове от други закони, с което приключи и работата им за тази година. Следващото заседание на парламента ще е на 11-и януари.


authors:
Росица Кавалджиева
Автор

description: На 4-и, 7-и и 8-и януари в следващите прожекции от кино сезона на Кралската опера в Лондон „Ковънт Гардън” в кината „Арена“ в София, Пловдив, Варна, Плевен, Смолян и Стара Загора ще гледаме класическата постановка на Кралския балет на шедьовъра на Чайковски ...

title: Спечелете билети за „Лешникотрошачката” на Кралския балет

maintext:
На 4-и, 7-и и 8-и януари в следващите прожекции от кино сезона на Кралската опера в Лондон „Ковънт Гардън” в кината „Арена“ в София, Пловдив, Варна, Плевен, Смолян и Стара Загора ще гледаме класическата постановка на Кралския балет на шедьовъра на Чайковски „Лешникотрошачката“.
С този спектакъл Кралският балет отбелязва 90-годишнината от рождението на знаменития хореограф Питър Райт. Обвеяната със слава постановка е създадена през 1984 г. и оттогава се счита за един от най-любимите спектакли за всички времена. Завладяващата продукция на Питър Райт с вълшебната елха и битката между Царя на мишките и войниците-играчки извлича пълния колорит от музиката на Чайковски, като запазва изключителните елементи от оригиналната хореография на Лев Иванов, достигнали до наши дни, включително великолепното Па де дьо на Феята Драже и Принца. В главните роли ще гледаме Лорън Катбъртсън /Феята Драже/, Фредерико Бонели /Принцът/, Франческа Хейуърд /Клара/, Александър Кембъл /Лешникотрошачката/ и Гари Ейвис /Дроселмайер/.
Българското национално радио ви дава възможност да бъдете сред публиката с билети – подарък от предаването за музикално-сценични изкуства „Каста дива”. Ако желаете да опитате късмета си в томболата, пишете ни на електронната поща castadiva@bnr.bg до 28-и декември. Моля, попълнете Вашето име и телефон за връзка! Жребият ще изтеглим в изданието на „Каста дива” на 1-и януари от 20 до 22 ч. по програма „Хоризонт”.
Пожелаваме Ви късмет!


description: Първата пастафарианска църква у нас ще обжалва отказа на съда да я регистрира. Това съобщи пред "Хоризонт" пастафарианецът Стефан Кирязов, който гостува на предаването "Преди всички":Църквата ни не е формално легитимирана, но за щастие сме родени в по-толерантна епоха,...

title: Пастафарианците, вярващи в Летящото спагетено чудовище, обжалват отказа за регистрация

maintext:
play
pause
stop
mute
unmute
max volume / Интервю на Ирина Недева със Стефан Кирязов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Стефан Кирязов
Първата пастафарианска църква у нас ще обжалва отказа на съда да я регистрира. Това съобщи пред "Хоризонт" пастафарианецът, който гостува на предаването "Преди всички":
Църквата ни не е формално легитимирана, но за щастие сме родени в по-толерантна епоха, не в Средновековието. Няма тълпа пред студиото, с факли, които искат да ни изгорят.
Когато получихме отказ, изведнъж станахме много симпатични за всички и реакциите се промениха, сподели Кирязов:
По някакъв начин иронично, отказът на съда да ни регистрира отключи едни много по-положителни реакции.
В средата на 2016 година пастафарианската църква проведе и първия сватбен ритуал у нас. Приемаме реалността в обществото и анализираме какво реално е необходимо за успеха на един брак, уточни Стефан Кирязов:
Любовта е първото и най-важно нещо, за да се сключи брак, но има и куп други условия, които трябва да са изпълнени и ние като една прагматична, млада църква, създадена през 21 век сме включили в брачните си обреди и тези неща, които често се пренебрегват от по-традиционните религии. Например смятаме, че сексуалната съвместимост е сериозно изпитание, което смятаме, че двойката трябва да премине. Друго важно тайнство за една млада двойка в пастафарианството е ремонтът на апартамента.
Сигурен съм, че има много пастафарианци в Конгреса и в Сената в САЩ, но е политическо самоубийство те да си го признаят, подчерта още Кирязов и предположи:
Дори за самия Обама републиканците казват, че бил мюсюлманин, по-рационални хора казват, че е атеист, но не е изключено и да е пастафарианец.
Пастафарианците вярват в Летящото спагетено чудовище. Обръщат се към него с "Онзи с безбройните пипала" или с "Негово макаронено блаженство".
Цялото интервю със Стефан Кирязов слушайте от звуковия файл.


authors:
Венета Гаврилова
Автор

description: • Съвсем сериозно казано, все по-голяма част от имената, които новородените български граждани получават в дар от родителите си, звучат по-скоро като шега. Вдъхновения да искаш – актьори, манекенки, спортисти, футболни отбори, певци, модни марки, цветя, птици, предмети, човешки...

title: С името шега не бива

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
• Съвсем сериозно казано, все по-голяма част от имената, които новородените български граждани получават в дар от родителите си, звучат по-скоро като шега. Вдъхновения да искаш – актьори, манекенки, спортисти, футболни отбори, певци, модни марки, цветя, птици, предмети, човешки добродетели, природни стихии, американски щати, кралски дворци… едва ли ще обхвана всички области, от които младите родители черпят идеи за имената на рожбите си. За невярващите само няколко примера: Манчестър, Челси, Шанел, Найк, Армани, Версачи, Гунди, Роналдо, Риана, Марая, Памела, Леонардо, Валенсия, Дакота, Озарена, Дева, Канарче, Любовета, Пелин, Орис, Стихия, Версай, Фея, Хармони, Кхан, Санта Мария… Царе сме и на съчетанията от две и повече имена или думи – Трифозара, Генослава, Миросвета, Женимира, Здравослав, Стефомир, Румислав и т.н. В същото време сред част от младите семейства се увеличава броят на имената на исторически личности, български ханове и царе, немалко са и хората, които запазват семейните традиции в именуването или предпочитат традиционни за културата ни имена. На Стефановден, в средата на най-богатия на именни дни сезон, е тъкмо време да поговорим за връзката на човека и съдбата му с името – познание, към което интересът на съвременния човек се засилва и което е в основата на старите традиции в именуването. С етноложката доц. Петя Банкова търсим скритото знание за името на човека в българската традиционна култура.• „Езикови справки по радиото“ – Тóдоров или Тодорóв, Юрдан или Йордан.


authors:
Айше Лятиф - Радио Шумен
Автор

description: Община Хитрино е готова да кандидатства с проекти за възстановяване на щетите от експлозията, съобщи евродепутатът Андрей Новаков. Той каза още, че е обсъдил с еврокомисаря Корина Крецу всички възможни инструменти за финансиране: В рамките на разговора стана ясно, че ще...

title: Андрей Новаков: Община Хитрино е готова да кандидатства с проекти за възстановяване на щетите

maintext:
Община Хитрино е готова да кандидатства с проекти за възстановяване на щетите от експлозията, съобщи евродепутатът Андрей Новаков. Той каза още, че е обсъдил с еврокомисаря Корина Крецу всички възможни инструменти за финансиране:
В рамките на разговора стана ясно, че ще продължи и Европейската комисия да търси възможности за финансиране на възстановяването на щетите в Хитрино, като една от възможностите е по оперативна програма "Транспорт" да бъдат възстановени жп линиите и въобще прилежащата инфраструктура на гарата. Дали това ще стане все още не е ясно, но това е възможност, която се обсъжда - съобщи евродепутатът Андрей Новаков.
Шуменският окръжен съд ще решава дали да остави в ареста двама от машинистите на дерайлиралия в Хитрино влак. Специална комисия започва описване на щетите в селото, причинени от експлозията. Вече е разрешено влизане на доброволци.


description: „Монтана“ записа нова победа в груповата фаза на Адриатическата лига по баскетбол за жени. Шампионките надиграха със 72:61 точки „Бадел“ (Скопие). Българките взеха инициативата във втората част на срещата и се оттеглиха на почивка с 12 точки аванс. До края тимът на...

title: "Монтана" с нова победа в Адриатическата лига

maintext:
„Монтана“ записа нова победа в груповата фаза на Адриатическата лига по баскетбол за жени. Шампионките надиграха със 72:61 точки „Бадел“ (Скопие). Българките взеха инициативата във втората част на срещата и се оттеглиха на почивка с 12 точки аванс. До края тимът на „Монтана“ не допусна изненада и без проблеми спечели победата, която е шеста за тима в групата.
Лиза Бърджис бе най-резултатна за успеха на нашия тим с 19 точки, а Виктория Стойчева добави 12 точки. За „Бадел“ се отличи Анджелика Митрашинович със 17 точки.
„Монтана“ продължава в следващата фаза с баланс от 4 победи и 2 загуби, тъй като мачовете с последния „Бадел“ не се зачитат за втория етап на надпреварата.


authors:
Румяна Василева
Автор

description: Реформаторският блок внесе проект за промени в Закона за политическите партии, засягащи партийната субсидия. Депутатът Настимир Ананиев обясни какво се предлага:За първите 150 000 гласа е 11 лева. След това за всеки 100 000 пада с един лев, което значи 10 лева на глас. За следващите 100 000...

title: РБ внесе проект за промени в Закона за политическите партии

maintext:
Реформаторският блок внесе проект за промени в Закона за политическите партии, засягащи партийната субсидия.
За първите 150 000 гласа е 11 лева. След това за всеки 100 000 пада с един лев, което значи 10 лева на глас. За следващите 100 000 – 9 лева на глас и така нататък, до един милион гласа, където става фиксирана от 11 стотинки на глас. Ние искаме партиите да бъдат финансирани по един прозрачен, по един видим начин, а не да бъдат зависими от корпоративни дарения.
Депутатътобясни какво се предлага:


description: Потребителските нагласи в Германия за първия месец на следващата година бележат поредно подобрение, отразявайки солидните икономически перспективи и силния трудов пазар във водещата европейска икономика. Индексът на института GfK, определящ бъдещите потребителски нагласи в...

title: Подобрение на потребителските нагласи в Германия за началото на 2017-а година

maintext:
Потребителските нагласи в Германия за първия месец на следващата година бележат поредно подобрение, отразявайки солидните икономически перспективи и силния трудов пазар във водещата европейска икономика.
Индексът на института GfK, определящ бъдещите потребителски нагласи в Германия за януари 2017-а година, нарасна очаквано до 9,9 пункта от 9,8 пункта през текущия месеца.
"Потребителите изглеждат напълно имунизирани от серия рискове фактори като изхода от президентските избори в САЩ, Брекзит, изострената финансова криза в Италия след проваления референдум за конституционни промени и последвалата оставка на премиера Матео Ренци, както и постоянното високо ниво на терористична заплаха. Потребителите изглежда смятат, че солидният трудов пазар пазара играе решаваща роля при техните решения дали да правят покупки", отбеляза базирания в Нюрнберг институт.
Отделните важни подиндекси на института, определящи настройката на потребителите в Германия през текущия месец (през декември), бележат разнопосочно движение.
През декември индексът на икономическите очаквания на немските потребители нарасна за трети пореден месец, достигайки 16,4 пункта спрямо 15,3 пункта през ноември, тъй като потребителите убедено не очакват резултатите от президентските избори в САЩ да окажат каквото и да е влияние върху икономиката на Германия през следващите няколко месеца.
С оглед на "отличните условия" на пазара на труда, германците са доста позитивно настроени и относно техните доходи в рамките на следващите 12 месеца, като съответният индекс скочи през декември до 55,6 пункта, след като през предходния месец падна до 44,5 пункта, достигайки най-ниско ниво от ноември 2015-а година.
В същото време индексът, оценяващ желанието на германските потребители за бъдещи големи по размер покупки, се понижи през настоящия месец до 48,0 пункта от 51,2 пункта през ноември, но въпреки това остават в "екстремно високи" нива.
Институтът GfK потвърди своята прогноза, че реалните частни потребителски разходи ще нараснат с около 2% през текущата година.


description: Индексът на потребителското доверие в еврозоната нарасна през декември до -5,1 пункта от -6,2 пункта преди месец при средна прогноза за по-сдържано негово подобрение до -6,0 пункта, показват предварителни данни от редовно месечно проучване на Европейската комисия. Това...

title: Потребителското доверие в еврозоната се подобри през декември до 20-месечен връх

maintext:
Индексът на потребителското доверие в еврозоната нарасна през декември до -5,1 пункта от -6,2 пункта преди месец при средна прогноза за по-сдържано негово подобрение до -6,0 пункта, показват предварителни данни от редовно месечно проучване на Европейската комисия.
Това представлява най-солидното ниво на потребителско доверие в региона от април 2015 година, като в същото време се запазва тенденцията на подобрение, която е в сила от второто тримесечие на настоящата година.
Налице е последователно доказателство за подобрение на доверието в еврозоната през последните няколко месеца благодарение на повишаващата се заетост, намаляващата безработица и растежът на заплащането на труда, като в същото време PMI проучванията на агенция Markit показват цялостно повишение на бизнес активността в региона.
Окончателните данни на Европейската комисия за потребителското доверие в еврозоната през декември ще бъдат оповестени в началото на следващата година (6-и януари 2017-а), когато ще бъдат оповестени и данни за икономическото и бизнес доверието.


authors:
Евелина Стоянова
Автор

description: Общинската избирателна комисия в София ще проверява новоизбрания кмет на столичния район "Младост" Десислава Иванчева. В комисията е постъпил сигнал, че месец, след като е встъпила в длъжност Иванчева не е прекратила търговската си дейност. С това тя е нарушила Закона за...

title: Общинската избирателна комисия в София проверява новоизбрания кмет на столичния район "Младост"

maintext:
play
pause
stop
mute
unmute
max volume / Репортаж на Евелина Стоянова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Общинската избирателна комисия в София ще проверява новоизбрания кмет на столичния район "Младост". В комисията е постъпил сигнал, че месец, след като е встъпила в длъжност Иванчева не е прекратила търговската си дейност. С това тя е нарушила Закона за местното самоуправление и администрация, сочи сигналът. Пред "Хоризонт" председателят на Общинската избирателна комисияобясни:
В зависимост от това какви са доказателствата, Общинската избирателна комисия ще вземе решение. Законът за местно самоуправление и местна администрация казва, че ако в този едномесечен срок не са предприети действия, съответно не е уведомен председателят на Общинския съвет и Общинската избирателна комисия, че има такова дружество търговско или упражнява търговска дейност или е едноличен търговец, правомощията на кмета се прекратяват с решение на комисията. Последствията ще бъдат нов частичен избор за кмет на район "Младост" - каза председателят на ОИК.
Трябва да бъде сезирана прокуратурата по случая. Коментира председателят на Столичния общински съвет Елен Герджиков:
Разполагам с указания с днешна дата от Агенцията по вписвания, според които данни за подобно прехвърляне на 22 ноември, когато се твърди, че е направено прехвърлянето в Нотариалната камара, няма. Най-вероятно става въпрос за фалшификация и за опит за заблуждаване на Агенцията по вписвания. Реално такъв договор е направен днес.
Самата Десислава Иванчева не беше открита за коментар.


authors: Никола Миладинов - Кореспондент На Бнр В Брюксел.

description: Европейската комисия разреши на Италия да гарантира с държавни пари за стабилността на частната банка "Монте дей Паски ди Сиена", съобщи говорител на институцията в Брюксел. Според правилата за конкуренция в ЕС държавната помощ принципно е неправомерна за частни банки в...

title: ЕК разреши на Италия да гарантира стабилността на частна банка с държавни пари

maintext: Европейската комисия разреши на Италия да гарантира с държавни пари за стабилността на частната банка "Монте дей Паски ди Сиена", съобщи говорител на институцията в Брюксел.Според правилата за конкуренция в ЕС държавната помощ принципно е неправомерна за частни банки в затруднение, освен ако не се прецени, че може да бъде направено изключение.Миналата седмица италианските власти обявиха, че възнамеряват да предприемат предпазна рекапитализация на банката, за да я предпазят от фалит.Подобни схеми Брюксел вече е разрешавал и в други държави от съюза като Кипър, Гърция, Полша и Португалия.


authors:
Кръстина Иванова
Автор

description: Броени дни остават до старта на едно от най-тежките състезавания в автомобилния спорт - рали „Дакар“. Тази година оф-роуд маратона отново ще премине през територията на три държави  и това са Аржентина, Боливия и новото попълнение Парагвай. . Стартът ще бъде даден на 2...

title: домакин на рали „Дакар“ през 2017-та

maintext:
Броени дни остават до старта на едно от най-тежките състезавания в автомобилния спорт - рали „Дакар“. Тази година оф-роуд маратона отново ще премине през територията на три държави и това са Аржентина, Боливия и новото попълнение Парагвай. . Стартът ще бъде даден на 2 януари в Асунсион като първо колоната се насочи на север, а след това отново на юг и ще завърши на 14 януари в Буенос Айрес.
39-ото издание на надпреварата ще е с дължина над 9000 километра по пътища от пясък, асфалт, пръст и камъни Седем от 12-те етапа са с над 400 километра дължина на специалните изпитания. Шест етапа са на надморска височина над 3000 метра.
Какви са другите новости около организацията на ралито и кои ще са главните действащи лица – чуйте звуковия файл с Христомир Николов - главен редактор на списание "Оф-роуд".


authors: Здравка Маслянкова - Кор. На Бнр Във В. Търново

description: Специална стая за родилки и техните недоносени бебета изграждат в неонатологията на болницата във Велико Търново. Майките ще бъдат настанявани там, заедно с бебетата, в условия, максимално близки до домашните.За първи път от 27 години ражданията Акушеро-гинекологичното...

title: В болницата във Велико Търново изграждат специална стая за родилки и техните недоносени бебета

maintext:
Специална стая за родилки и техните недоносени бебета изграждат в неонатологията на болницата във Велико Търново. Майките ще бъдат настанявани там, заедно с бебетата, в условия, максимално близки до домашните.
За първи път от 27 години ражданията Акушеро-гинекологичното отделение във Велико Търново надминаха 1000.
В така наречената стая тип кенгуру ще бъдат настанявани майките и недоносените им бебета, когато достигнат два килограма и състоянието им позволява да бъдат извън специалната среда на инкубатора до достигане на минималното тегло от 2 300 грама, позволяващо изписване на новороденото от болницата. Майката и бебето ще са заедно в максимално близка до семейната среда, обясниха от неонатологията. Условията са осигурени с инвестиция от световна компания. Велико Търново подобри рекорда си по раждаемост от последния четвърт век. Бейби бумът се дължи както на растящото доверие към екипа на доцент Светлозар Стойков, така и на изцяло реновираната медицинска база на родилното.


description: „Манчестър Сити“ спечели с 3:0 като гост срещу аутсайдера „Хъл Сити“ в среща от 18-ия кръг в английското футболно първенство. През първата част двата състава не създадоха много голови положения, а далечни удари на Давид Силва и Нолито бяха спасени от вратаря на...

title: „Манчестър С“ спечели с 3:0 като гост на „Хъл“

maintext:
Рахим Стърлинг (в средата) и "Манчестър Сити" спечелиха срещу "Хъл"
„Манчестър Сити“ спечели с 3:0 като гост срещу аутсайдера „Хъл Сити“ в среща от 18-ия кръг в английското футболно първенство.
През първата част двата състава не създадоха много голови положения, а далечни удари на Давид Силва и Нолито бяха спасени от вратаря на "тигрите" Дейвид Маршал.
След почивката гостите бяха по-активни и удар на Кевин де Бройне в 53-ата минута срещна страничната греда.
В 72-ата минута Рахим Стърлинг беше спънат в наказателното поле от Андрю Робъртсън и Яя Туре отбеляза отсъдената дузпа.
5 минути по-късно Келечи Ихеаначо се разписа отблизо на празна врата след бърза атака и подаване по земя на Давид Силва.
В добавеното време на двубоя автогол от домакините си вкара Къртис Дейвис.
Лидерът „Челси“ спечели 12-ата си поредна победа във Висшата английска лига, след като се наложи над „Борнемут“ у дома с 3:0.
В 24-ата минута Педро Родригес отправи хубав прехвърлящ удар от границата на наказателното поле и топката влезе за първи път във вратата на "черешките".
Четири минути след почивката Еден Азар реализира второто попадение след точно изпълнение на дузпа, а в последните секунди на срещата отново Родригес оформи класическия успех.
Останалите резултати: „Уотфорд“ – „Кристъл Палас“ 1:1, „Арсенал“ – „Уест Бромич“ 1:0, „Бърнли“ – „Мидълзбро“ 1:0, „Лестър“ – „Евертън“ 0:2, „Манчестър Юнайтед“ – „Съндърланд“ 3:1 и „Суонзи“ – „Уест Хем“ 1:4.
Днес е двубоят „Ливърпул“ – „Сток Сити“, а утре играят „Саутхемптън“ и „Тотнъм“.
Начело в класирането е „Челси“ с 46 точки, пред „Манчестър Сити“ с 39 и „Ливърпул“ с 37.


authors: Велина Махлебашиева - Кор. На Бнр В Габрово

description: Коледари благословиха жителите на села край Габрово. Младите мъже от няколко години коледуват по своя инициатива и вече са чакани гости. Сред коледарската група има и двама гайдари. Те започнаха обиколката си от габровското село Поповци. Благословията им за здраве и берекет...

title: Коледари благославят всеки дом в Габрово

maintext:
Коледари благословиха жителите на села край Габрово. Младите мъже от няколко години коледуват по своя инициатива и вече са чакани гости.
Сред коледарската група има и двама гайдари. Те започнаха обиколката си от габровското село Поповци. Благословията им за здраве и берекет е чакана във всяка къща. Облечени в носии, наметнали ямурлуци, с геги в ръцете, мъжете изпълняват коледарският обред за радост на домакините.
Ентусиастите, които днес известяват за Рождество Христово, са били танцьори и музиканти във фолклорни състави. Преди седем години сформирали коледарска група, за да върнат обичая в празничното съвремие и да доставят радост на хората.


description: Почина китаристът на легендарната британска рок група "Стейтъс Куо" (Status Quo) Рик Парфит, предадоха световните агенции, като се позоваха на съвместно комюнике на неговото семейство и мениджър.68-годишният Парфит е починал днес по обед в болница в Марбеля, Южна Испания,...

title: Почина китаристът на "Стейтъс Куо" Рик Парфит

maintext:
Почина китаристът на легендарната британска рок група "Стейтъс Куо" (Status Quo) Рик Парфит, предадоха световните агенции, като се позоваха на съвместно комюнике на неговото семейство и мениджър.
68-годишният Парфит е починал днес по обед в болница в Марбеля, Южна Испания, вследствие на инфекция. Той е бил хоспитализиран в четвъртък вечерта поради усложнения, свързани с нараняване на рамото при падане.
Парфит имаше много здравословни проблеми. По-рано тази година той получи сърдечен пристъп. Музикантът, който има и четири деца, е възнамерявал да се отдаде на солова кариера и да издаде албум догодина, се съобщава в комюникето.
Рок групата "Стейтъс Куо" е създадена през 1962 г. (като "Спектърс") преди да получи името, с което се прочува в цял свят, през 1969 г. Тя е продала общо над 100 милиона копия на свои албуми. Най-известните хитове на "Стейтъс Куо" са "in The Army Now", "Rockin' All Over the World" и "Caroline".


description: Разходната част на партийните финанси е на тъмно, там няма режим. Това каза в интервю за предаването "12+3" бившият председател на Сметната палата Валери Димитров в коментар по темата за партийните субсидии:В момента законът е така формулиран, че практически изразходването на...

title: Валери Димитров: Разходите на партиите са на тъмно

maintext:
play
pause
stop
mute
unmute
max volume / Интервю на Емилия Антова с Валери Димитров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Валери Димитров
В момента законът е така формулиран, че практически изразходването на партийната субсидия може да бъде извършено, без да се нарушава каквото и да било. Там няма режим на разходите, неспазването на който би довело до нарушения. Партиите биха могли да харчат парите за всякакви цели, които сметнат, че съвпадат с присъщата на партиите дейност. Те имат пълна свобода как да структурират своите разходи, без да нарушат закона. Просто законът им е оставил една огромна свобода и това е големият проблем. Субсидиите на големите, на системните партии в политическия процес са високи, а не е ясен режимът на тяхното изразходване.
Разходната част на партийните финанси е на тъмно, там няма режим. Това каза в интервю за предаването "12+3" бившият председател на Сметната палатав коментар по темата за партийните субсидии:
В противовес на това законът стриктно регламентира приходите в партийните финанси, стана ясно от думите на Димитров. Той очерта като проблематично това, че няма забрана за предоставяне на средства на свързани лица, или разходи и сделки, които биха довели до конфликт на интереси.
В следващия парламент трябва да се проведе публичен дебат и да се избистрят основните нормативни разрешения, най-важните положения в бъдещия проектозакон за промяна на Закона за политическите партии, подчерта Валери Димитров:
Да се създаде един детайлен, много добре обмислен режим на изразходване на средствата, които партиите получават за политически цели. Този режим трябва да бъде много стриктен, както е стриктен режимът за бюджетните организации, които изразходват публични средства. Обществото в качеството си на сбор от избиратели и данъкоплатци трябва да е наясно дали тези пари отиват по предназначение, дали се изразходват добросъвестно. Съобразно не само чисто формални изисквания, но и съобразно едни морални стандарти.
За Валери Димитров най-големият проблем на Закона за политическите партии е в липсата на режим на публична отчетност на разходите – аналитично да се види за какво се изразходват средствата.
Според Димитров досега дебатът за партийните субсидии е бил непродуктивен, защото е бил позициониран в много тясна рамка – за размера на субсидията – и е бил сведен до двете противоположни тези – да има или не публично финансиране на партиите.
Цялото интервю на Емилия Антова с Валери Димитров чуйте в звуковия файл.


description: Мирела Демирева е най-добрият атлет на България за 2016-а година в 19-ото издание на анкетата на списание "Атлетика". Сребърната медалистка в скока на височина от Игрите в Рио де Жанейро събра 376 точки от 38 бюлетини, като само в две не беше посочена на първо място. Втората...

title: Мирела Демирева е най-добрият атлет на България в анкетата на списание „Атлетика“ за 2016-та

maintext:
Мирела Демирева е най-добрият атлет на България за 2016-а година в 19-ото издание на анкетата на списание "Атлетика". Сребърната медалистка в скока на височина от Игрите в Рио де Жанейро събра 376 точки от 38 бюлетини, като само в две не беше посочена на първо място.
Втората позиция с 326 точки заслужи спринтьорката Ивет Лалова, която спечели сребърни медали в бягането на 100 и на 200 метра на европейското първенство в Амстердам и стигна до финал на 200 метра на олимпиадата в Бразилия.
Трето място с 304 точки е за финалистът на олимпийските игри Тихомир Иванов, който се нареди на 10-ти в скок височина с личен рекорд 2 метра 29 сантиметра, а на еврошампионата зае престижното пето място.
В избора за Атлет на България участват спортни журналисти, които следят българската атлетика, членовете на редакционния екип на списание "Атлетика" и експерти в атлетиката. Към техния вот се прибавя и един глас от десетката на феновете на българската атлетика, които гласуват в интернет на сайта Atletikabg.com


description: Днес в Русия е ден на траур в памет на жертвите на катастрофата на руския военен самолет Ту-154 в Черно море. Машината се разби в неделя сутринта, минути след излитането си от летището в Сочи. На борда имаше 84 пътници и 8 души екипаж. Сред пътниците бяха журналисти и изпълнители от...

title: В Русия е ден на траур в памет на загиналите при катастрофата на Ту-154

maintext:
Днес в Русия е ден на траур в памет на жертвите на катастрофата на руския военен самолет Ту-154 в Черно море. Машината се разби в неделя сутринта, минути след излитането си от летището в Сочи. На борда имаше 84 пътници и 8 души екипаж. Сред пътниците бяха журналисти и изпълнители от знаменития Хор на Червената армия. Всички те пътуваха от Сочи към руската военна база "Хмеймим" в Сирия, за да поздравят руските военнослужещи там по случай Новата година.
Днес в Москва ще пристигнат първите тела на загинали при инцидента. Всички експертизи, свързани с катастрофата, ще бъдат извършени в руската столица. Търсенето на тела на загинали в района на катастрофата не е спирало цяла нощ и ще продължи в днешния ден.
Заради траура в Русия са отменени всички развлекателни програми по телевизиите, както и в културните учреждения. Във всички православни храмове се провеждат богослужения в памет на жертвите.
Версиите за катастрофата включват пилотска грешка, техническа неизправност на самолета или проблем с горивото. Версията за терористичен акт не е основна, съобщиха руските медии, като се позова на източници от службите за сигурност.
Хористът Александър Щуко е един от загиналите при катастрофата на руски военен самолет в Черно море. Майка му Нина сподели пред руската агенция "Руптли", че е била силно притеснена преди полета, защото това е било първото пътуване на Александър до гореща точка като Сирия.
Това беше единственото пътуване, за което го разубеждавах. Цяла седмица го умолявах да не лети, да откаже. Той каза, че не трябва да откаже. При всички турнета, когато летяха до Европа и други страни, сърцето ми нищо не чувстваше, но сега го умолявах да не лети. Вероятно той не е чувствал, че не трябва да пътува, но аз гo усещах", сподели Нина, майка на загиналия Александър.
Сестрата на Александър Щуко Ема посочи, че катастрофата е трагедия за цяла Русия.
Човек разбира, че тази мъка е с мащабите на цяла Русия. Почина не само нашият Саша, отидоха си и други синове. Осъзнахме, че това е трагедия с необятен мащаб. Разбира се, съчувстваме на всички, които са загубили близки, каза Ема, сестра на Александър Щуко.


description: Турция и Русия са съгласували план за широкообхватно примирие между враждуващите страни в Сирия, съобщи Анадолската агенция. Планът предвижда прекратяване на огъня от полунощ на 29 декември във всички райони, където силите на сирийското правителство и въоръжената опозиция...

title: Турция и Русия са съгласували план за широкообхватно примирие в Сирия

maintext:
Турция и Русия са съгласували план за широкообхватно примирие между враждуващите страни в Сирия, съобщи Анадолската агенция.
Планът предвижда прекратяване на огъня от полунощ на 29 декември във всички райони, където силите на сирийското правителство и въоръжената опозиция водят боеве.
Предлаганото примирие трябва да послужи за основа на мирните преговори, които ще се състоят в столицата на Казастан - Астана. Според Анадолската агенция извън обхвата му остават само организации, квалифицирани като „терористични“ от турските и руските дипломати.
Представители на Върховния преговорен комитет, който включва и част от „Свободната сирийска армия“, съобщиха снощи, че не са били канени на мирна конференция.


description: За помощ на страдащите деца по света, най-вече за тези, живеещи в райони на война, се обяви папа Франциск в проповедта си по време на среднощната рождественска меса, отслужена във Ватинака: Нека да откликнем на призива на децата, на които не им позволяват да се родят, на децата,...

title: Папа Франциск и Пиербатиста Пицабала отправиха призиви за мир, единение и благоденствие

maintext:
За помощ на страдащите деца по света, най-вече за тези, живеещи в райони на война, се обяви папа Франциск в проповедта си по време на среднощната рождественска меса, отслужена във Ватинака:
Нека да откликнем на призива на децата, на които не им позволяват да се родят, на децата, които плачат, защото няма кой да засити глада им, на децата, които не държат в ръка играчки, а оръжия!
Папата призова хората да се насочват към съществените неща, а не към илюзиите. В словото си той припомни, че Исус се е родил отхвърлен от някои, а други са посрещнали с безразличие раждането му:
За отърсване от насилието и арогантността се обяви и най-висшият представител на Римокатолическата църква в Светите земи - Пиербатиста Пицабала по време на службата за Рождество Христово във Витлеем.
На нея присъства и президентът на Палестинската автономия Махмуд Абас, който беше поздравен лично от Пицабала:
Много сме щастливи и благодарни за неговото присъствие според традицията. То дава утеха и сила на християнска общност! Ето, Младенецът се яви! Коледа е идването на Сина Божи на Земята...
На тържествената литургия във Витлеем присъстваха над 120 хиляди богомолци от цял свят.


authors: Латинка Светозарова - Кор. На Бнр В Плевен

description: Над 250 рокери, облечени като Дядо Коледа, ще преминат на мотори през централните улицина Плевен. Шествието е част от благотворителната кампания и е очаквана проява в Плевен. В продължение на месец се събират средства за децата и възрастните хора в дома в село Бохот. След като...

title: Над 250 рокери в Плевен влизат в ролята на Дядо Коледа

maintext:
Над 250 рокери, облечени като Дядо Коледа, ще преминат на мотори през централните улицина Плевен.
Шествието е част от благотворителната кампания и е очаквана проява в Плевен. В продължение на месец се събират средства за децата и възрастните хора в дома в село Бохот. След като преминат през града рокерите – Дядо Коледа ще зарадват децата лично и ще им занесат подаръци.
Осем са домовете, седем са за деца и един старчески в Бохот. Направихме лична среща с директорките, попитахме ги от какво имат нужда и ние го носим. Шествието е голямо със специален ред на движение, всичко е организирано, за да няма хаотични движения и да покажем, че ние можем да бъдем и дисциплинирани, да не гледат с лошо око на нас. Ние сме едни нормални хора, които имат добро намерение, от каквото имат нужда децата, ние да им помогнем, поне един път в годината, каза Цветомир Костадинов.


authors:
Елена Шаханова - Кор. На Бнр В Италия
Автор

description: Тази вечер в италианския град Болоня е последният концерт на световноизвестната група "Пух". Основана преди 50 години, днес тя слага край на своята музикална кариера.Създадената на 28.02.1966 г. поп и рок група "Пух", ще приключи своята блестяща музикална кариера в града ...

title: Италианската група "Пух" изнася последния концерт в историята си

maintext:
Тази вечер в италианския град Болоня е последният концерт на световноизвестната група "Пух". Основана преди 50 години, днес тя слага край на своята музикална кариера.
Създадената на 28.02.1966 г. поп и рок група "Пух", ще приключи своята блестяща музикална кариера в града където изгря за първи път – Болоня. Това ще стане с голям концерт в най-голямата зала "Унипол Арена", която при такива случаи събира към 10 000 зрители.
Ще има привърженици на групата от цяла Италия и от различни поколения. Събитието ще е първо по рода си за италианска рок група, защото юбилейното турне с апогей в Болоня на "Пух" ще се излъчва пряко чрез сателитна система в 200 киносалона по цялото протежение на Апенините.
Името ѝ е избрано по вдъхновение от книгата на Алън Александър Милн "Мечо Пух", заради "онова детско във всеки възрастен човек". Окончателното оформяне на "Пух" до днес, включително със завръщането на Рикардо Фоли, е с Роберто Факинети, Донато или Доди Баталия, Бруно известен като Ред Канциан и Стефано Дорацио. Те имат продадени над 100 милиона плочи, което определя лидерска позиция на групата сред италианската ѝ конкуренция. Пробиват си път с кавъри на групите "Spencer Davis" и "The Four Seasons", за да разгърнат своя стил и популярност с песните си, някои от които са незалязващи хитове: "Piccola Katy" ("Малката Кети"), "Pensiero" ("Мисъл"), "Uomini soli" ("Самотни мъже"), "Chi fermerà la musica" ("Кой ще спре музиката") и др.
Те са първата поп група, подложена на цензура заради критична социална насока на някои песни. Винаги са били съпричастни на хуманни инициативи. "Пух" са познати на българската публика с концертите си в София още преди 10 ноември 1989 г.
Тази вечер в Болоня те ще изпълнят за последно своя богат репертоар, оставяйки на хората и поколенията радостта и мъдростта на своята музика. За своя голям принос за развитието на италианската музика "Пух" са отличени с почетното звание "Кавалери на Република Италия".


description: Защитникът на футболния "Наполи" Фаузи Гулам може да продължи кариерата си в "Реал" (Мадрид). Старши треньорът на "Кралския клуб" Зинедин Зидан е набелязъл 25-годишния алжирец и в негово лице вижда алтернатива за двата фланга на отбраната.Интерес към Гулам проявяват...

title: Защитникът на "Наполи" Фаузи Гулам пред трансфер в "Реал" (Мадрид)

maintext: Мениджърът на "Ливърпул" Юрген Клоп е уверен, че отборът му може да се пребори за титлата в Англия още този сезон. Ливърпул не е ставал шампион от 1989 година. Засега се справяме добре. Защо да не опитаме да спечелим титлата още този сезон? Имаме добър отбор, собствениците не искат да продават основните играчи. Трябва да използваме този шанс. Ливърпул..


description: Интензивен трафик в цялата страна се очаква и днес по повод коледните празници. Вчера най-натоварено беше движението по автомагистралите "Тракия", "Хемус", "Струма" и главен път Е-79. За улеснение на трафика през Владая, днес от 8 ч. до 14 ч. ще има две ленти за...

maintext:
Интензивен трафик в цялата страна се очаква и днес по повод коледните празници. Вчера най-натоварено беше движението по автомагистралите "Тракия", "Хемус", "Струма" и главен път Е-79.
За улеснение на трафика през Владая, днес от 8 ч. до 14 ч. ще има две ленти за излизащите от София на главен път Е-79.
От МВР препоръчват на шофьорите да тръгват на път с автомобили, подготвени за зимни условия, да карат внимателно и със съобразена скорост.


description: Кметството на Мадрид забрани движението на частни тежкотоварни камиони през града за периода 3-5 януари, за да не се допусне нападение като в Берлин и преди това в Ница. В този период в Мадрид се организират паради по повод празника на влъхвите. В Испания е в сила предупреждение...

maintext:
Кметството на Мадрид забрани движението на частни тежкотоварни камиони през града за периода 3-5 януари, за да не се допусне нападение като в Берлин и преди това в Ница. В този период в Мадрид се организират паради по повод празника на влъхвите.
В Испания е в сила предупреждение за опасност - една степен под максималната от 2015 г. след терористичните нападения в Европа. Полицията е арестувала 175 джихадисти през този период, включително двама тази седмица.


authors:
Пламен Христов - Кор. На Бнр В Ловеч
Автор

description: С решение на общинския съвет в Ловеч ще бъде поставен бюст-паметник на Васил Радославов.  Той е роден в града, бил е народен представител и два пъти министър-председател на България. Първият му мандат е след абдикацията на княз Александър Първи - Батенберг - от август 1886 до...

title: В Ловеч ще бъде поставен бюст-паметник на Васил Радославов

maintext:
С решение на общинския съвет в Ловеч ще бъде поставен бюст-паметник на Васил Радославов. Той е роден в града, бил е народен представител и два пъти министър-председател на България.
Първият му мандат е след абдикацията на княз Александър Първи - Батенберг - от август 1886 до юни 1887 година. Вторият му мандат започва от юли 1913 г. и приключва през юни 1918 година.
След края на Първата световна война е осъден на доживотен затвор за политическата си дейност. Васил Радославов е бил член и на Българското книжовно дружество - днес БАН.


authors:
Марта Младенова
Автор

description: Близо 94 млн. лева ще бъде бюджетът на БНБ за следващата година. Това става ясно от финансовата рамка, публикувана на сайта на Централната банка. Около 6 млн. лева ще бъдат спестени тази година от БНБ, сочат данните в бюджета на банката. За настоящата година разходите ѝ са 90,5 млн....

title: Бюджетът на БНБ за следващата година е близо 94 милиона лева

maintext:
Близо 94 млн. лева ще бъде бюджетът на БНБ за следващата година. Това става ясно от финансовата рамка, публикувана на сайта на Централната банка.
Около 6 млн. лева ще бъдат спестени тази година от БНБ, сочат данните в бюджета на банката. За настоящата година разходите ѝ са 90,5 млн. лева. В сумата са включени и еднократните разходи за провеждането на стрес тестовете в системата.
Догодина ще има увеличаване на разходите за персонал, както и за поддържане на паричното обращение. Промените в Закона за ДДС също натоварват бюджета на Централната банка. В същото време има сериозно намаляване на харчовете за консумативи и за административни дейности.


authors:
Меглена Димитрова
Автор

description: Момичето от Харманли, накарало милиони българи да се усмихнат - такава помнят Пепа Николова близките и почитателите й. Днес, 23 декември са навършват 70 години от рождението на актрисата, която остава един от най-ярките образи на сцената и екрана у нас. Любопитното е, че тя...

title: Спомен за Пепа Николова - с усмивка

maintext:
play
pause
stop
mute
unmute
max volume / 70 години от рождението на Пепа Николова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Момичето от Харманли, накарало милиони българи да се усмихнат - такава помнят Пепа Николова близките и почитателите й.
Днес, 23 декември са навършват 70 години от рождението на актрисата, която остава един от най-ярките образи на сцената и екрана у нас.
Любопитното е, че тя така и не завършва театралната академия. През 1965 г. кандидатства в Школата за естрадни певци за радиото и телевизията, където е забелязана от режисьора Вили Цанков, който я кани да се присъедини към трупата на Младежкия театър. По същото време режисьорите Ирина Акташева и Христо Писков също съзират в нея бъдеща звезда и ѝ поверяват главната роля на Тони във филма „Понеделник сутрин”. С появата си лентата успява да разгневи управляващите и част от обществеността и цели 23 години е жигосвана с категоричната „Цензура!”. Чак до 1988 г. когато филмът най-сетне има своята официална премиера. Изпълнението на Пепа Николова ѝ печели едно позакъсняло признание - наградата на Съюза на българските филмови дейци за най-добра актриса.
Пепа Николова става любимка на българската публика с ролята на циганката Джалма, влюбена в „бате Серго” (Стефан Данаилов) в една от сериите на „На всеки километър”.
Сред най-известните ѝ роли в киното са тези във филмите „Бягаща по вълните”, „Няма нищо по-хубаво от лошото време”, „Голямата победа”, „Най-добрият човек, когото познавам!”, „Бялата одисея”, „Самодивското хоро”, „Снаха”, "Войната на таралежите”, „Трите смъртни гряха” и мн. др.
Макар вече да не е сред нас, помним лекотата, с която пресъздаваше образите си на сцената и екрана, и смелостта и непукизма, с които изразяваше гласно мнението си по значими и недотам значими теми от бита и ежедневието.
Чуйте пеещата Пепа - в интервю от 1997 г., както и в песента "Хороскоп" от фестивала "Златният кос" (1980 г.).


description: Близо до чепеларското село Забърдо повече от десетилетие има традиция да правят курбан за по-малко жертви по пътищата. Той беше направен на главния път Смолян-Пловдив. Игуменът на Бачковския манастир архимандрит Симон дари на шофьорите повече от 1000 осветени икони с образа на...

title: Курбан за по-малко жертви на катастрофи по пътищата беше даден на главния път Смолян-Пловдив

maintext:
play
pause
stop
mute
unmute
max volume / Репортаж на Радостина Чернокова за предаването ''12+4'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Близо до чепеларското село Забърдо повече от десетилетие има традиция да правят курбан за по-малко жертви по пътищата. Той беше направен на главния път Смолян-Пловдив.
Игуменът на Бачковския манастир архимандрит Симон дари на шофьорите повече от 1000 осветени икони с образа на чудотворната икона на „Св. Богородица“ от Бачковската света обител.


description: Германската полиция е освободила поради липса на доказателства двамата братя, които бяха арестувани по подозрения, че планират атака в един от най-големите търговски центрове в страната, съобщава Франс прес. Двамата мъже от Косово бяха арестувани в петък, когато полицията беше в...

title: Германската полиция е освободила двамата братя, за които се смяташе, че планират атака в търговски център

maintext: Германската полиция е освободила поради липса на доказателства двамата братя, които бяха арестувани по подозрения, че планират атака в един от най-големите търговски центрове в страната, съобщава Франс прес. Двамата мъже от Косово бяха арестувани в петък, когато полицията беше в повишена готовност след атаката на Коледния пазар в Берлин по-рано през седмицата. Полицията в западния град Есен посочи в изявление,че "въпреки внимателното разследване" обвиненията срещу двамата мъже са неоснователни.


description: Втори за този месец случай на заразяване на човек с птичи грип H7N9 е регистриран в Хонконг. Вирусът е открит при 70-годишен местен жител. Острите симптоми на заболяването са се проявили на 26 декември. От 28-и мъжът е изолиран в една от местните болници. Пациентът предполага, че се е...

title: Нов случай на заразяване на човек с птичи грип в Хонконг

maintext: Втори за този месец случай на заразяване на човек с птичи грип H7N9 е регистриран в Хонконг. Вирусът е открит при 70-годишен местен жител. Острите симптоми на заболяването са се проявили на 26 декември. От 28-и мъжът е изолиран в една от местните болници. Пациентът предполага, че се е заразил на място за продажба на птици на улицата. Медиците установяват точния източник на заразата. За случая ще бъде информирана Световната здравна организация. На 25 декември в Хонконг от птичи грип почина 75-годишен мъж.


description: Ценителите на изкуството в Габрово могат да провокират сетивата си с изложбата "Желязното магаре". В две различни артпространства тя представя тазгодишния творчески пленер, организиран в село Долен, община Сатовча, в който участваха девет творци. В Дома на хумора и...

title: Изложбата "Желязното магаре" - изкуство от естествени материали

maintext:
play
pause
stop
mute
unmute
max volume / Интервю на Ирина Недева с Невена Ваклинова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
В две различни артпространства тя представя тазгодишния творчески пленер, организиран в село Долен, община Сатовча, в който участваха девет творци.
Ценителите на изкуството в Габрово могат да провокират сетивата си с изложбата "Желязното магаре".
В Дома на хумора и сатирата ще бъдат показани творческите резултати, а в пространството на галерия "Орловска10" – експонирани фотографиите на Михаил Ваклинов, отразяващи сътворяването им и атмосферата по време на пленера.
Изложбата в Дом на хумора и сатирата се състои от произведения, изработени предимно с естествени материали. Използвани са пигменти, добити от глина, пепел, слама, различни видове семки, метал, рециклирани материали.
Невена Ваклинова ще пресъздаде огнения пърформанс, който е бил част от финалната вечер на събитието в село Долен.
Интервю с нея слушайте в звуковия файл.


description: Близо 200 дарители спасиха Коледата на децата и възрастните от приюта на отец Иван в Нови хан и Якимово, отбелязва вестник "Стандарт". Месец преди Рождество той помоли хората да изпратят продукти и пари, за да могат приютените да посрещнат празника като останалите християни. И...

title: Преглед на печата

maintext:
Близо 200 дарители спасиха Коледата на децата и възрастните от приюта на отец Иван в Нови хан и Якимово, отбелязва вестник "Стандарт". Месец преди Рождество той помоли хората да изпратят продукти и пари, за да могат приютените да посрещнат празника като останалите християни. И чудото се случи, казва отец Иван и допълва, че сега си имат всичко - дори въглища и дърва за зимата.
Хиляди работници останаха без заплати за Коледа, пише на първа страница вестник "Земя" като се позовава на данни на Главната инспекция по труда. Най-много служители, останали без възнаграждения за празника, са в предприятията за производство на машини и оборудване, както и в строителните форми, посочва още "Земя".
Санкцията от шефа - незаконна, ако е в кеш, пише на първата си страница вестник "Монитор". Изданието уточнява, че глобите за закъснение, говорене по телефона и така нататък са незаконни според Кодекса на труда. Адвокат Ива Тодорова обяснява за "Монитор", че всяка парична санкция е нарушение на нормативните актове. В Кодекса на труда ясно е регламентирано какви са наказанията - забележка, предупреждение за уволнение и прекратяване на трудовия договор, допълва "Монитор".
Вестник "Труд" пише на първа страница, че грипът "Хонконг" е подранил като броят на болните расте с всеки изминал час. Всекидневникът уточнява още, че новият тежък грипен щам в момента е в пика си. Той върлува из цялата страна и оставя на легло поне за 3-4 дни. Засяга основно възрастните хора, изключително заразен е и може да доведе до сериозни усложнения, ако бъде изкаран на крак, отбелязва още "Труд".
Вестник "Телеграф" съобщава, че уникалното мъжко хоро, което се играе всяка година на Богоявление в Калофер в ледените води на Тунджа, се готви за ЮНЕСКО. Кметът на града Румен Стоянов е твърдо решен през 2017 година да кандидатства за прочутия Списък на природното и културното наследство. Калоферци твърдят, че мъжкото хоро отговаря на изискванията на ЮНЕСКО и включването на обичая в списъка ще допринесе за популяризирането на българските традиции по света, посочва още "Телеграф".
Почти 200 милона лева са отпуснатите жилищни кредити през 2016 година, пише вестник "24 часа". По данни на БНБ тази година е първата от четири години насам с отчетен ръст на отпуснатите кредити за купуване на имоти. Според банкери и брокери засиленият интерес към вземането на кредити за жилище се дължи на спада на лихвите по тях, както и на ниската доходност на депозитите, допълва още "24 часа".